Diari Oficial de la Generalitat Valenciana


Sumari del DOGV 5443, del 05-02-2007 (2007/524)

ORDE de 14 de desembre de 2006, del conseller de Sanitat, per la qual es crea el fitxer informatitzat "Incompatibilidades".
---------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/12/14/(1)/dof/vci/html**

### Dades del document

Número de DOGV
:   5443

Data del DOGV
:   05-02-2007

Secció del DOGV
:   I. DISPOSICIONS GENERALS - SIN SUBSECCIÓN ESPECÍFICA

Número del document
:   2007/524


Data del document
:   14-12-2006

Organisme emissor
:   Conselleria de Sanitat

Tipus de document
:   Ordre

Correcció d'errades

 Descriptors 

:   * dades personals
    * legislació
    * base de dades
    * administració regional

L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria.  
En atenció de totes estes consideracions, segons que establix l'article 35.e) de la Llei 5/1983, de 30 de desembre, de Govern Valencià i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i una vegada emés l'informe preceptiu de l'Àrea Jurídica,  
ORDENE  
Article 1  
La present orde té per objecte la creació i regulació del fitxer informatitzat que se cita en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article 2  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3  
Les persones afectades del fitxer informatitzat poden exercir el seu dret d'accés, rectificació, i cancel·lació de dades, quan siga procedent, davant de l'òrgan que es concreta en esta orde.  
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Comunitat Valenciana.  
València, 14 de desembre de 2006  
El conseller de Sanitat,  
RAFAEL BLASCO CASTANY  
ANNEX  
Conselleria de Sanitat  
Direcció General de Recursos Humans  
INCOMPATIBILIDADES  
1. Finalitat i ús del fitxer  
Tramitació de sol·licituds de petició de compatibilitat amb una altra activitat pública o privada.  
Usos:   
- Control d'incompatibilitats  
2. Persones o col·lectius sobre els quals es pretén obtindre dades de caràcter personal.  
Persones que treballen en institucions sanitàries dependents de la Conselleria de Sanitat i sol·liciten compatibilitat amb una altra activitat pública o privada.  
3. Procedència, procediment i suport per a la recollida de dades de caràcter personal  
Procedència:   
- El mateix interessat.  
- Altres persones físiques diferents de la persona afectada o el seu representant legal.  
- Fonts accessibles al públic.  
. Guies de servicis i telecomunicacions  
. Llistes de personal pertanyents a grups professionals  
. Diaris i butlletins oficials  
. Mitjans de comunicació  
- Registres públics.  
- Entitat privada.  
- Administracions Públiques  
Procediment:   
- Formularis o cupons  
Suport:   
- Paper  
4. Estructura bàsica del fitxer automatitzat i la descripció dels tipus de dades de caràcter personal que hi ha incloses.  
DNI  
Nom i cognoms  
Adreça (postal, electrònica)  
5. Cessions de dades de caràcter personal i, si és el cas, les transferències de dades que es prevegen a països tercers.  
No estan previstes.  
6. Òrgan responsable del fitxer  
Direcció General de Recursos Humans  
7. Servicis o unitats davant els quals pogueren exercir-se els drets d'accés, rectificació i cancel·lació.  
Servici de Règim Jurídic de Personal  
8. Mesures de seguretat amb indicació del nivell bàsic, mitjà o alt exigible: nivell bàsic, segons els criteris del Reial Decret 994/1999, d'11 de juny, pel qual s'aprova el Reglament de Mesures de Seguretat dels fitxers informatitzats que continguen dades de caràcter personal.


Còpia Permalink ELI